**Sinf: 1-sinf**

**Fan: Tarbiya**

**Mashg‘ulotning mavzusi**: **Salomlashish odobi**

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: Salomlashish odobi to‘g‘risida aniq, anglangan ma’lumotga ega bo’lish.

**TK1:** bir-biri bilan salomlashishning jamiyatda tutgan o‘rni haqida anglash.

**TK3:** salomlashish odobini, ma’nosini tushunib yetish.

**TK4:** o‘zidan kattalarga salom berishga o‘rgatish, salomlashishning milliy qadriyatlarimizga xos modelini mashq qildirish, kompetensiyaga aylantirish.

**TK5:** salomlashish milliy va umuminsoniy qadriyat ekanligini tushunib yetish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT, koptok.

**Mashg‘ulotda foydalaniladigan texnologiya**: hikoya, munozara,”Koptok”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | Bolalar, bugun siz bilan salomlashish odobi to‘g‘risida gaplashamiz.  **Savol**: Siz har kuni ertalab, bobo-buvi, dadajoningiz va oyijoningiz va oilangizni boshqa kattalari bilan qanday salomlashasiz? Qanday so‘zlarni aytasiz?  **Savol**: Salomlashishni sizga kim o‘rgatgan?  **Savol:** Odamlar nima uchun salomlashib yurishlari kerak?  **Savol:** Salomlashganda qo‘llar, gavda qanday holatda bo‘lishi kerak? | **Javobda** bolalar har kuni ertalab qanday salomlashishlarini, qanday so‘zlarni ishlatishlarini aytishadi.  **Javobda** bolalar salomlashishni oila a’zolaridan kimlar o‘rgatganliklarini aytishadi.  **Javobda** bolalar Odamlar nima uchun salomlashib yurishlari kerakligini eslashadi.  **Javobda** bolalar o‘rnilaridan turib, salomlashganda kim qanday gavda, qo‘l harakatlarini amalga oshirishini ko‘rsatib beradi.Bunda o‘qituvchi va boshqa bolalarga bir-birini tanqid qilmasliklariga e’tibor qaratiladi | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi bolalarga “Zumrad va Qimmat” ertagidan sehrgar momo bilan Zumrad va Qimmatning salomlashish epizodini namoyish qiladi. | O‘quvchilar “Zumrad va Qimmat” ertagidan sehrgar momo bilan Zumrad va Qimmatning salomlashish epizodini tomosha qilishadi. | O‘quvchilar salomlashishning inson hayotida qanday muhim o‘rin tutishi va muhim ijtimoiy odoblardan biri ekanligi to‘g‘risida bilimlarga ega bo‘ladilar. |
| **3.1.Multfilm tahlili (**[**https://www.youtube.com/watch?v=r9i-646a1-Q&t=83s**](https://www.youtube.com/watch?v=r9i-646a1-Q&t=83s)**)** | **Savol:** Bolalar Zumrad sehrgar momo bilan qanday salomlashdi?  Sehrgar momo nima dedi?  **Savol:** bolalar Qimmat sehrgar momoga salom berdimi? Nima uchun Qimmat salom bermadi?  Sehrgar momoga bu qanday ta’sir qildi? | **Javobda** Zumrad salomlashib, qanday so‘zlarni ishlatganligini aytishadi.  **Javobda** sehrgar momo qanday so‘zlarni aytganligini va bunda momo nihoyatda xursand bo‘lganligini aytishadi.  **Javobda** bolalar Qimmat momoga umuman salom bermaganini va momo bundan ajablanganligini va xafa bo‘lganligini aytishadi. | O’quvchilarda salomlashish odobining ahamiyati haqida ma’lumotlar shakllanadi. |
| **3.2. Mavzu yuzasidan o‘qituvchi bayoni** | O‘qituvchi salomlashish odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda salomlashish odobi to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Qanday holatlarda salom berilmaydi?  2. Alik olish odoblari qaysilar?  3. “Assalomu alaykum” so‘zining ma’nosi nima? | O‘quvchilar o‘qituvchining savollariga javob berishar ekan, amaliy harakatlari bilan insonlar bilan qanday salomlashish kerakligini, gavda, qo‘l harakatlari, yuz ifodasi orqali namoiysh qilib berishadi. | O‘quvchilarda salomlashish odobi to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi koptok yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun bolalar bir-birlariga koptok otishadi va darsdan nimalarni bilib olganliklarini aytishadi.  Masalan, men bugun salomlashish yaxshi bola odobi ekanligini bildim.  Men bugun....... | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan odobli salomlashishlarini va kichkintoy ukalariga salomlashish odobini o‘rgatib kelishlarini topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan qanday salomlashganliklarini va kichkintoy ukalariga nimalarni o‘rgatganliklarini aytib va namoyish qilib berishadi. | O‘quvchilarning salomlashish odobi bo‘yicha amaliy kompetensiyalari mustahkamlanadi. |