**Sinf: 3-sinf**

**Fan: Tarbiya**

**Mashg‘ulotning mavzusi**: **Mahalla va qo’ni-qo‘shnichilik**

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: mahalla va qo’ni-qo‘shnichilik odobi to‘g‘risida aniq, anglangan ma’lumotga ega bo’lish.

**TK1:** ijtimoiy moslashuvchanlikni takomillashtirish.

**TK3:** o’z xatti-harakatlarini muqobil baholash va mustaqil qaror qabul qila olish ko’nikmasini takomillashtirish.

**TK4:** jamiyatda bo’layotgan voqea, hodisa va jarayonlarga daxldorlikni his etish.

**TK5:** qo’ni-qo’shnichilik odobi milliy va umuminsoniy qadriyatlar sirasidan ekanligini anglab yetish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, “Kungaboqar” metodi.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan qo’ni-qo’shnichilik odobi to‘g‘risida mulohaza qilamiz.  **Savol**: Qo’shni deganda kimlarni tushunasiz? Mahalladosh va qo’shnining farqi bormi?  **Savol**: Uyingiz atrofida nechta qo’shnini taniysiz?  **Savol:** Odamlar nima uchun qo’shnichilik odobini bilishlari kerak?  **Savol:** Mahalla va qo’ni-qo’shnichilik haqida bobo-buvi, dadajoningiz va oyijoningiz sizga nimalarni aytishgan? | O’quvchilar javob berishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi bolalarga mahalla va qo’ni qo’shnichilik haqidagi lavhalardan namoyish qiladi. | O‘quvchilar mahalla va qo’ni qo’shnichilik haqidagi lavhalarni tomosha qilishadi. | O‘quvchilar qo’ni-qo’shnichilikning inson hayotida qanday muhim o‘rin tutishi va muhim ijtimoiy odoblardan biri ekanligi to‘g‘risida bilimlarga ega bo‘ladilar. |
| **3.1.Multfilm tahlili (**[**https://www.youtube.com/watch?v=MPLWnFU81sk**](https://www.youtube.com/watch?v=MPLWnFU81sk)**)** | Lavhalar tahlili. Savollar asosida olib boriladi. | O’quvchilar javob berishadi. | O’quvchilarda mahalla va qo’ni- qo’shnichilikning ahamiyati to’g’risida aniq, anglangan ma’lumotga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi mahalla va qo’ni –qo’shnichilik to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda mahalla va qo’ni-qo’shnichilik odobi to‘g‘risida aniq tasavvurlarga ega bo‘ladilar. |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. **Qo‘shnichilik odoblari nimalar?**  2. Qo’shnichilik haqida qanday maqollarni bilasiz**?** | O‘quvchilar o‘qituvchining savollariga javob berishadi. | O‘quvchilarda qo’shnichilik odobi to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi “Kungaboqar” metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’quvchilar 4-5 kishidan iborat guruhlarga bo`linadi. O`qituvchi fanning mavzusidan kelib chiqib, o`rtaga bitta muammoni tashlaydi. Har bir guruh kungaboqar yasab, uning markaziga doira joylashtirib, barglar yopishtiradi. Mavzuga qarab, doiraga har bir guruhga yoki umumiy bitta muammo yozilib, doskaga yopishtiriladi Ajratilgan vaqt ichida guruhlar birgalikda fikrlarini bargga yozib, uni o`sha guruh muammosi yozilgan gulga joylashtirib qo`yadilar.  Masalan: *kungaboqar rasmi*  C:\Users\User\Desktop\Без названия.jpg  **Qo‘shnichilik odoblari nimalar?**   1. Qo’shni safarga ketsa, uyini o’zinikidek muhofaza qilish 2. Muhtoj bo‘lsa, yordam beradi 3. Bemor bo‘lsa, holidan xabar oladi 4. Maslahat so‘rab chiqsa, to‘g‘ri yo‘l ko‘rsatadi   Qo‘shnining xursandchiligidan xursand bo‘ladi | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan mahalla va qo’shnichilik odobini suhbat asosida o‘rgatib kelishlarini topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan mahalla va qo’shnichilik haqidagi bilimlarini oshirishni topshiriq qilib olishadi. | O‘quvchilarning mahalla va qo’shnichilik odobi bo‘yicha amaliy kompetensiyalari mustahkamlanadi. |