**Sinf: 4-sinf**

**Fan: Tarbiya**

**Mashg‘ulotning mavzusi**: **Bilim-tengsiz xazina**

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: bilim to‘g‘risida aniq, anglangan ma’lumotga ega bo’lish.

**TK1:** bilim olish jarayonida muomala, to’g’ri muloqotni shakllantirish**.**

**TK3:** bilimning shaxs hayotidagi o’rnini anglash.

**TK4:** bilim haqida do’stlari, aka-ukalari bilan mulohaza qilish.

**TK5:** ajdodlarimiz bilim olish va unga amal qilishganligini to’liq anglab yetish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara. “Juft-juft muloqot”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan bilim haqida mulohaza qilamiz.  **Savol**: O’quvchilar bilim qanday tengsiz xazina bo’lishi mumkin? Bilim insonga nima uchun kerak?  **Savol**: Kim ko’proq sizga bilim olishingizni uni ko’paytirishingizni aytadi?  **Savol:** Odamlar nima uchun bilim olishlari kerak?  **Savol:** Bilim olish odoblari deganda nima tushunasiz?  **Savol:** Bilim olish va unga amal qilish haqida bobo-buvi, dadajoningiz va oyijoningiz sizga nimalarni aytishgan? | O’quvchilar savollarga javob berishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga bilimli bo’lishning ahamiyati va uning tengsiz xazina ekanligini anglatuvchi multfilm lavhalaridan namoyish qiladi. | O‘quvchilar bilimli bo’lishning ahamiyati va uning tengsiz xazina ekanligini anglatuvchi multfilm lavhalarini tomosha qilishadi. | O‘quvchilar bilimning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili (**[**https://www.youtube.com/watch?v=Ew0xBmgnqjs**](https://www.youtube.com/watch?v=Ew0xBmgnqjs)**)** | Lavhalar asosida savol-javoblar o’tkaziladi. | O’quvchilar savollarga javob beishadi. | Bilim olishning hikmati to’g’risida anglangan ma’lumotga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi bilim va bilim olish odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoyada davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda bilim olish odobi to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. “Qur’on”da ilmga qanday ahamiyat berilgan?  2. Alloh taolodan ilm so’rab duo so’rash odobi qanday? | O‘quvchilar o‘qituvchining savollariga javob berishadi. | O‘quvchilarda bilim olish odobi to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi ***“Juft-juft muloqot” metodi*** yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’quvchilar  Har bir o`quvchi 1 minut davomida “Bilim- tengsiz xazina” mavzusiga oid 3 ta test tuzsin va o`z partadoshi bilan almashsin. 3 minutdan keyin test javobni qaytarib olsin va javoblarni 1 minut ichida tekshirib, baholasin. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan bilim olish odoblari to’g’risida suhbatlashishni topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan bilim olish odoblari to’g’risida suhbatlashishni topshiriq sifatida olishadi. | O‘quvchilarning bilim va bilim olish odobi bo‘yicha amaliy kompetensiyalari mustahkamlanadi. |