**Sinf: 4-sinf**

**Fan: Tarbiya**

**Mashg‘ulotning mavzusi**: **Yaxshilik qilish hikmati**

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: Yaxshilik to‘g‘risida aniq, anglangan ma’lumotga ega bo’lish.

**TK1:** bir-biriga yaxshilik qilish jamiyatning taraqqiy etishiga omil ekanligi haqida tushuncha hosil qilish.

**TK3:** yaxshilik qilish hikmatini tushunib, anglash.

**TK5:** ajdodlarimiz yaxshilik qilishga chorlaganligi va unga to’liq amal qilganligini anglash.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, “So’zli tasavvur”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Yaxshilik qilish hikmati“ to‘g‘risida gaplashamiz.  **Savol**: Yaxshilik deganda nimani tushunasiz? Ayting-chi bugun kimga yaxshilik qildingiz?  **Savol**: Yaxshilik qilishni sizga kim o’rgatgan?  **Savol:** Odamlar nima uchun yaxshilik qilishlari kerak?  **Savol:** Kimgadir yaxshilik qilganingizda o’zingizni qanday his qilgansiz?  **Savol:** Yaxshilik haqida bobo-buvi, dadajoningiz va oyijoningiz sizga nimalarni gapirishgan? | O’quvchilar savollarga o’z javoblarini aytishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga multfilmdan lavhalar namoyish qiladi. | O‘quvchilar multfilmdan lavhalarni tomosha qilishadi. | O‘quvchilar yaxshilik qilish inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili**  **(<https://www.youtube.com/watch?v=t93vDwhN5XM&ab_channel=REGISTONTV>)** | O’qituvchi lavhalar asosida o’quvchilarga savollar beradi. | O’qituvchining savollariga javob beradilar. | O’quvchilarda xolis yaxshilik qilish haqida anglangan ma’lumotlar hosil bo’ladi. |
| **3.2. Mavzu yuzasidan o‘qituvchi bayoni** | O‘qituvchi “Yaxshilik qilish hikmati“ to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda yaxshilik qilish hikmati  to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1.Bizning qilgan har bir yaxshiligimizga Alloh taoloning bahosi qanday? | O‘quvchilar o‘qituvchining savollariga javob berishadi. | O‘quvchilarda “Yaxshilik qilish hikmati” to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi ***“So’zli tasavvur”*** metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | O`rganilayotgan masala bilan bog`liq bo`lgan eng asosiy so`zni oling.  O`quvchilardan ular bu so`zni eshitganlarida xayollariga keladigan boshqa so`zlarni tez yozishini iltimos qiling. Bu atigi 2-3 daqiqa sarflanadigan juda qisqa mashq.  Bironta so`zni ham yozmaslik mumkinligi yuzasidan izoh bering. Natijada o`quvchilar dastlabki so`z bilan tasavvur qiladigan turli so`zlardan iborat “bir lahzalik surat” hosil bo`ladi.  Mavzu o`rganib bo`lingandan so`ng har bir o`quvchidan ular ushbu mavzu bo`yicha nima deb o`ylashi yoki his qilishini bir so`z bilan ifodalashni iltimos qiling. Ushbu mavzuga tegishli bo`lgan so`zni misol keltirishni so`rang. Sinf aylanib, bunday so`zlarni yig`ib chiqing. Bir yoki ikki nafar o`quvchilardan ushbu so`zlarning ro`yxatini tuzishni iltimos qiling. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan “Yaxshilik qilish hikmati” to’g’risida suhbat o’tkazish va savol javob qilib kelishni topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan “Yaxshilik qilish hikmati” to’g’risida suhbat o’tkazish va savol javob qilib kelishni topshiriq qilib olishadi. | O‘quvchilarning “Yaxshilik qilish hikmati” mavzusi bo‘yicha amaliy kompetensiyalari mustahkamlanadi. |