**Sinf: 4-sinf**

**Fan: Tarbiya**

**Mavzu: Yaxshilik qilish hikmati**

Aziz bolajonlar, siz kimgadir yoki nimagadir yaxshilik qilganmisiz? Yaxshilik qilganingizda qanday tuyg’ularni his qilgansiz? Keling, bu haqda hadislarda nimalar bitilganini bilib olamiz.

Oisha raziyallohu anho rivoyat qiladirlar: «Nabiy sallallohu alayhi va sallam yaxshilik qilishda hammadan ham saxiyroq erdilar. Xususan, Ramazon oyida, Jabroil alayhissalom birlan uchrashganlarida, yana ham saxovatlari oshib ketg‘ay erdi, chunki Janob Rasululloh to Ramazon tugaguncha, kechalari Jabroil alayhissalom birlan uchrashib, Qur’onni o‘qib berar va o‘zlarini imtihon qildirar erdilar. Hamisha ul Janob, Jabroil alayhissalom ila uchrashsalar, yaxshilik qilishga bo‘lgan saxovatlari kuchli shamoldan ham tezlashib ketar erdi». Hadisdan ma’lum bo’ldiki, payg’ambarimiz Muhammad (sollollohu alayhi vasallam)” Qur’on” nozil bo’lgan Ramazon oyida va Janob Jabroil alayhissalom bilan uchrashsalar yaxshilik qilishlari yanada tezlashib ketgan.

***“Ey, iymon keltirganlar! Ruku’ qilinglar, sajda qilinglar va Robbingizga ibodat qilinglar hamda yaxshilik qilinglar – shoyadki, najot topsangiz!”*** Haj surasining 77- oyatida ham yaxshilik qilish ta’kidlangan.

Payg‘ambarimiz (salollohu alayhi vasallam) yaxshilik qilishga buyurib, marhamat qilib aytganlar: ***“Quyosh balqigan har bir kunda ikki kishi o‘rtasini adolat bilan isloh etishing sadaqadir. Bir kishini uloviga minishida yordam berishing va yukini uloviga ko‘tarib yuklab berishing sadaqadir. Bir kishiga yaxshi so‘z aytishing sadaqadir. Namoz sari bosgan har bir qadaming barobarida sen uchun sadaqadir, odamlarga aziyat beradigan narsani yo‘ldan bartaraf etishing ham sadaqadir”***. Bolajonlar, bizning qiladigan har bir yaxshiligimiz Alloh uchun sadaqa hisoblanadi.

Abu Hurayra (aziyollohu anhu) Payg‘ambarimiz (salollohu alayhi vasallam)dan naql qiladilar. Ul zoti sharif aytdilar: ***“Tabassum bilan aytilgan chiroyli so‘z – sadaqadir”.***

Aslida yaxshilik qilish biz o’ylaganimizdan oson ekan. Tabassum bilan aytilgan chiroyli so’z yaxshilik hisoblanib, sadaqa bilan barobar.

Yana bir hadisda shunday deganlar: ***“Banda modomiki birodari hojatini ravo qilar ekan, Alloh taolo uning hojatini oson qilishda davom etadi”.*** Boshqa hadisda esa: ***“Kimiki, bir mo‘mindan dunyo qiyinchiliklaridan birini yengillashtirsa, Alloh taolo undan qiyomat og‘irliklaridan birini yengil qiladi. Kimiki hayotda qiynalgan kishiga osonlikni ravo ko‘rsa, Alloh taolo unga dunyo va oxiratda yengillikni ato qilur”,*** - deb aytganlar.

Agar bundan ojiz bo‘lsa yoki biror-bir sabab yuzasidan qila olmasa, u vaqtda tili va qo‘l-oyoqlarini yomonlikdan tiysa, shubhasiz ajru-savobga sazovor bo‘ladi.

Masalan: Saida

**Lug’at ishi:**

***Ruku’ -*** tiz choʻkish, tiz choʻkib sajda qilish.