**Sinf: 4-sinf**

**Fan: Tarbiya**

**Mashg‘ulotning mavzusi**: **Rostgo‘ylik**

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: rostgo‘ylik to‘g‘risida aniq, anglangan ma’lumotga ega bo’lish.

**TK1:** kommunikativ jarayonda muloqotni rostgo’ylikka asosan shakllantirish.

**TK3:** o’zi uchun zarur bo’lgab ruhiy tarbiyani shakllantirish.

**TK4:** jamiyatda bo’layotgan voqea-hodisalarda rostgo’ylik va yolg’onchilikka nisbatan munosabat shakllantirish.

**TK5:** ajdodlarimiz rostgo‘ylikka amal qilishganligini to’liq anglab yetish.

**Mashg’ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, koptok, AKT.

**Mashg‘ulotda foydalaniladigan texnologiya**: hikoya, munozara, “Koptok”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Rostgo’ylik” to‘g‘risida mulohaza qilamiz.  **Savol**: Rostgo’ylik haqida nimalarni bilasiz? Qanday inson rostgo’y inson hisoblanadi?  **Savol**: Rostgo’ylikni sizga kim o‘rgatgan?  **Savol:** Odamlar nima uchun rostgo’y bo’lishlari kerak?  **Savol:** Rostgo’ylik haqida bobo-buvi, dadajoningiz va oyijoningiz sizga nimalarni aytishgan? | O’quvchilar savollarga javob berishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga “SHer va Durroj” haqidagi multfilmdan lavhalar namoyish qiladi. | O’quvchilar multfilmdan lavhalar tomosha qilishadi. | O‘quvchilar rostgo’ylikningning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili**  **(**[**https://www.youtube.com/watch?v=D\_852JlrmRk&ab\_channel=UzbekFilmsHD**](https://www.youtube.com/watch?v=D_852JlrmRk&ab_channel=UzbekFilmsHD)**)** | **Savol:** Durroj sherni birinchi mart nima deb aldadi?  Ona sher bunga qanday munosabat bildirdi?  **Savol:** o’quvchilar Durroj ikkinchi marotaba rost gapirdimi? | O’quvchilar savollarga javob topishadi. | O’quvchilar Durrojning yolg’on gapirishi qanday oqibatlarga olib kelganligi haqida ma’lumotga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi “Rostgo’ylik” to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda “Rostgo’ylik” to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Qanday hollarda bir ishni qilishga qasam ichib, ahdni buzish gunoh emas,balki savob hisoblanadi? | O‘quvchilar o‘qituvchining savollariga javob berishadi. | O‘quvchilarda “Rostgo’ylik” to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi koptok yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun bolalar bir-birlariga koptok otishadi va darsdan nimalarni bilib olganliklarini aytishadi.  Masalan, men bugun muqaddas “Qur’on” kitobining “Al-Isro surasi” 34-oyatida ahdga vafo qilish haqida yozilganini bilib oldim.  Men bugun....... | O‘quvchilarning bilimlari mustahkamlanadi. |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan “Rostgo’ylik” haqida suhbatlasishni va kichkintoy ukalariga “Rostgo’ylik” haqida aytib, o‘rgatib kelishlarini topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan “Rostgo’ylik” haqida suhbatlasishni va kichkintoy ukalariga “Rostgo’ylik” haqida aytib, o‘rgatib kelishlarini topshiriq qilib oladilar. | O‘quvchilarning “Rostgo’ylik” bo‘yicha amaliy kompetensiyalari mustahkamlanadi. |