**Sinf: 4-sinf**

**Fan: Tarbiya**

**Mavzu: Rostgo‘ylik**

Har bir o’quvchining ota-onasi, ustozlari rostgo’y va to’g’riso’z bo’lishga o’rgatishgan. Gapga yolg‘on-yashirinni qo‘shib gapirish, haqiqatni yashirib, boshqalarga zulm ko‘rsatish eng qabih illatlardandir. Bundaylarga qarata Alloh taolo Qur’oni karimda shunday marhamat qiladi: *“****Haqni botil bilan aralashtirmang hamda bila turib haqiqatni yashirmang”***. (Baqara surasi 42-oyat).

***«Ahdga vafo qilinglar! Zero, ahd-paymon****(Qiyomat kuni)****mas'ul bo‘linadigan ishdir»***(Al-Isro surasi, 34).

***“Albatta, munofiqlar doʻzaxning eng ostki qavatidadirlar va hargiz ularga yordamchini topa olmassan”*** (Niso surasi, 145-oyat).

Imom Shofeʼiy rahimahullohdan “Biror kishining yolgʻonchi yoki rostgoʻy ekanini qanday bilasiz?”, deb soʻrashganida, “U bilan uchrashuv belgilayman. Agar vaqtida kelsa, u rostgoʻydir. Agar kechikib kelsa, u yolgʻonchidir”, deb javob bergan ekanlar.[[1]](#footnote-1)

Huzayfa ibn Yamon roziyallohu anhumo otalari bilan birga Madinaga, aziz Payg‘ambarimiz Muhammad sollallohu alayhi vasallamning ziyoratlariga otlanishdi. Quraysh kofirlari ularni yo‘lda tutib olishdi va to Madinadan ortga qaytishga, hamda Rasululloh sollallohu alayhi va sallam bilan birgalikda jangga chiqmaslikka kelishmaguncha ularni qo‘yib yuborishmadi. Ular Madinaga kelganlarida Badr g‘azotiga tayyorgarlik ketayotgandi. SHunda ota-bola Rasululloh sollallohu alayhi va sallam bilan birgalikda g‘azotga chiqishni xohlashdi. Lekin Rasululloh sollallohu alayhi va sallam ularga bunday dedilar: ***"Ortga qaytinglar! Biz ularga bergan ahdimizga vafo qilamiz. Ularga qarshi madadni esa Allohdan so‘raymiz!".*** (Imom Muslim "Sahih"larida rivoyat qilganlar).[[2]](#footnote-2)

Payg’ambarimiz Muhammad alayhissalom islom dinini o’rgatuvchisi bitimni ular tuzmagan bo’lsalarda "ahdimizga" deb ahdga sodiqlik namunasini ko’rsatmoqdalar. Axloqning yuqori namunasini ko‘rsatib bo‘lgach, e’tiqodning yorqin namunasi Allohga tavakkulni ochiq namoyon etmoqdalar: "Ularga qarshi madadni esa Allohdan so‘raymiz!".

Zajjoj aytadilar: «Alloh buyurgan va qaytargan barcha narsalar ahddandir». ***«Ey mo‘minlar, bitimlarga (Alloh taolo bilan o‘rtalaringizdagi bitimlarga - U zotga bandalik qilish haqida bergan ahd-paymonlaringizga ham, o‘zaro bir-biringiz bilan kelishib olgan bitimlaringizga ham) vafo qilingiz!»*** (Moida surasi, 1).

Ibn Abbos roziyallohu anhumo aytganlarki: «Ahdlar Qur'onda halol-harom, farz qilingan va had belgilangan narsalardir».

Rasululloh sollallohu alayhi vasallam aytdilar: ***«Qiyomat kunida har bir (ahdini buzgan) xiyonatchini tanitib turadigan bayrog‘i bo‘ladi. Bu falonchining xiyonati, deyiladi»*** (Muslim rivoyati).

Rasululloh sollallohu alayhi vasallam aytdilar: ***«Alloh taolo: «Men qiyomat kuni uch kishining - mening nomimni o‘rtaga qo‘yib (biron narsa) olib, so‘ng xiyonat qilgan kishining, hur-ozod odamni sotib, so‘ngra pulini yegan kishining va mardikorni ijaraga olib, ishlatib, haqini to‘liq bermagan kishining dushmanidirman», dedi»*** (Buxoriy rivoyati).

Anas roziyallohu anhu rivoyat qiladi: Rasululloh sollallohu alayhi va sallam deyarli barcha xutbalarida: ***“Omonati yo‘q kishining iymoni yo‘q, ahdiga vafosi yo‘q kishining dini yo‘qdir”***, deb aytardilar. Imom Ahmad rivoyati.

Payg‘ambarimiz Muhammad sollallohu alayhi vasallam: ***“Musulmonlar shartlarining ustidan chiqqaylar”***, deganlar (Imom Buxoriy). Ahd har xil bo‘ladi. Ba’zilari yomonlikka xizmat qiladi,ba’zisi esa yaxshilikka. Rasululloh sollallohu alayhi vasallam: ***"Kim bir ishni qilishga qasam ichib, keyin u ishda yaxshilik yo‘qligini bilsa, darhol qasamiga kafforot berib, keyin yaxshisini qilsin"***, dedilar (Imom Muslim). Demak, yomonlikka xizmat qilish uchun ahdni buzish gunoh emas,balki savobdur.

***"Ahdlashganingizda, Allohga bergan ahdingizga vafo qiling! Allohni kafil qilib ichgan qasamlaringizni (Alloh nomi bilan) mustahkam qilganingizdan keyin buzmang!"*** (Nahl, 91).[[3]](#footnote-3)

**Lug’at ishi:**

***Vafo*** - vaʼdani bajarish.

***Ahd (arab.)*** – qat’iy soʻz, qaror, va’da.

1. <https://saviya.uz/hayot/nigoh/vadaga-vafo-qilmaslik-munofiqlik-belgisidir/> [↑](#footnote-ref-1)
2. <https://islom.ziyouz.com/maqola/gunohi-kabiralar/xiyonat-va-ahdga-vafo-qilmaslik> [↑](#footnote-ref-2)
3. <https://aniq.uz/uz/yangiliklar/ahdga-vafo-qilmaganlar-kim> [↑](#footnote-ref-3)