**Sinf: 4-sinf**

**Fan: Tarbiya**

**Mashg‘ulotning mavzusi**: **Halollik – muvaffaqiyat kaliti**

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: halollik to‘g‘risida aniq, anglangan ma’lumotga ega bo’lish.

**TK1:** ijtimoiy moslashuvda halollikka amal qilishga o’rgatish.

**TK3:** o’quvchilar hayoti davomida halollik to’g’risidagi ma’lumotlarni o’qib borishga o’rgatish**.**

**TK4:** halollik haqida do’stlari, aka-ukalari bilan mulohaza qilishni shakllantirish.

**TK5:** ajdodlarimiz halollikka amal qilishganligini to’liq anglab yetish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, “Impuls-plakat”

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Halollik-muvaffaqiyat kaliti” mavzusida gaplashamiz.  **Savol**: Halollik haqida nimalarni bilasiz? Qanday insonlarni halol inson deymiz?  **Savol**: Halollik haqida kimlardan o’rgangansiz?  **Savol:** Odamlar nima uchun halol yashashi kerak?  **Savol:** Halollik haqida bobo-buvi, dadajoningiz va oyijoningiz sizga nimalarni gapirishgan? | *O’quvchilar savollarga javob beradilar.* | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga “Halollik” haqida multfilm lavhalaridan namoyish qiladi. | O’quvchilar multfilmni tomosha qilishadi. | O‘quvchilar halollikning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili (**[**https://www.youtube.com/watch?v=P6cD6vhbtjc**](https://www.youtube.com/watch?v=P6cD6vhbtjc)**)** | O’qituvchi o’quvchilarga multfilm asosida savollar beradi. | O’quvchilar savollarga javob berishadi. | O’quvchilar halol ishlab topilgan pulning qiymati haqida ma’lumotga ega bo’lishadi. |
| **3.2. Mavzu yuzasidan o‘qituvchi bayoni** | O‘qituvchi halollik to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda halollik to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Halollik haqida qanday maqollarni bilasiz? | O‘quvchilar o‘qituvchining savollariga javob berishadi. | O‘quvchilarda halollik to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi ***“Impuls-plakat”***yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun Har bir o’quvchi uchun vatman varaqlar va markerlar kerak bo`ladi. Stollarning ustiga oxirigacha yetkazilmagan fikrlar yozilgan plakatlar qo`yilgan: «Ushbu mavzuda meni hammasidan ko`proq ..... qiziqtiradi», «Men shuni aniqlashtirmoqchi edimki, .....», «Men orttirgan bilimlarimni .... qo`llayman», «Ushbu mavzuni o`rganish jarayonida men.... erishdim», «Men ..... to`g`risida ko`proq bilib olmoqchi edim», «Men uchun ..... murakkab bo`ldi», «Menga .....yoqdi».  Iloji bo`lsa, mashq jarayonida xotirjam, past ovozda musiqa yangrab tursin.  Ishtirokchilarga barcha plakatlarni aylanib va ko`rib chiqib, boshlab qo`yilgan fikrlar ustida o`ylab ko`rish va shu plakatlarning o`zida davom ettirib oxirigacha yetkazish taklif etiladi.  Taxminan 9 daqiqadan so`ng plakatlar ilib ko`yiladi. Fikrlar eshittirib o`qiladi, kerak bo`lsa aniqlashtiruvchi savollar beriladi. Ishtirokchilar o`z fikrlarining ostiga ismlarini yozish yoki anonim bo`lib qolishni o`zlari hal qiladilar. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan halollik haqida suhbatlashishni topshiriq qilib beradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan halollik haqida suhbat qilib kelishni topshiriq qlib oladilar. | O‘quvchilarning halollik bo‘yicha amaliy kompetensiyalari mustahkamlanadi. |