**Sinf: 1-sinf**

**Fan: Tarbiya**

**Mashg‘ulotning mavzusi**: **Bilim olish sirlari**

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: bilim haqidagi tushunchalarini kengaytirish, bilim olishga ishtiyoq uyg’otish.

**TK1:** ilmga fidoiy ota-bobolarimiz hayotiga qiziqish ishtiyoqini oshirish.

**TK3:** o’quvchilar ruhiyatidagi ilmli insonni topa olishga erishish.

**TK4:** bilimli inson hamisha jamiyatga foyda keltirishini anglash.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar (multfilimlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, sahna ko’rinishi, “Qor bo’roni”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan bilim olish sirlari  to‘g‘risida gaplashamiz.  **Savol**: O’quvchilar, bilim deganda nimani tushunasiz? Qanday bilim olish sirlarini ayta olasiz?  **Savol**: Bilim olish sirlarini bilishingiz sizga qanchalik foyda beradi?  **Savol:** Insonlar nima uchun bilim olishlari kerak?  **Savol:** Bilim olish jarayonida o’zimizni qanday tutishimiz kerak?  **Savol:** bobo-buvi, dadajoningiz va oyijoningiz bilan bilim haqida suhbatlashganmisiz? | **Javobda** o’quvchilar bilim haqida nimani tushunishlari, bilim olish sirlari nimalardan iborat ekanligini aytishadi.  **Javobda** o’quvchilar bilimni egallashdagi sirlarning foydalari haqida aytishadi  **Javobda** o’quvchilar nima uchun bilim olishlarini aytishadi.  **Javobda** o’quvchilar bilim olish jarayonida o’zlarini qanday tutishi kerakligini  eslashadi.  **Javobda** o’quvchilar bobo-buvi, dadasi va oyisi bilim haqida aytgan fikrlarni aytib berishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O’quvchilar “Bilim olish sirlari” sahna ko’rinishini namoyish qilishadi. | O‘quvchilar “Bilim olish sirlari” deb nomlangan sahna ko’rinishini tomosha qilishadi. | O‘quvchilar bilim olish sirlarining inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Sahna ko’rinishi tahlili** | **Savol:** O’quvchilar Imom Buxoriyning otasi umrining oxirida nimalarni gapirdi?  **Savol:** Bilim olish sirlari nimalardan iborat?  **Savol:** Halollik deganda nimani tushunasiz? | **Javobda** O’quvchilar Imom Buxoriyning otasi umrining oxirida nimalarni gapirganini aytishadi.  **Javobda** o’quvchilar bilim olishsirlari haqida aytishadi.  **Javobda** o’quvchilar halollik haqida bilgan ma’lumotlarini aytishadi. | O’quvchilar Bilim olishning sirlari haqida aniq ma’lumotga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi bilim olish sirlari to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda bilim olish sirlari to‘g‘risida aniq tasavvurlarga ega bo‘ladilar |
| **4 –bosqich.**  **4.1. Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1.Imom Buxoriy qayerda tug’ilgan?  2.Halol luqma nima?  3.Imom Buxoriyning eng mashhur asarining nomi nima deb ataladi? | O‘quvchilar o‘qituvchining savollariga javob berishar ekan, Imom Buxoriyning bilimli bo’lishga qaratilgan harakatlari, halol luqmaning bilimli bo’lishdagi ahamiyati,Imom Buxoriyning mashhur asari haqida ma’lumotlarni aytishadi | O‘quvchilarda bilim olish sirlari to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi “Qor bo’roni” metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’quvchilar bir-birlariga qorli yumaloqchani otishadi va darsdan nimalarni bilib olganliklarini aytishadi.  Masalan, men bugun bilim olish sirlarining biri ota-onamizning duosini olish ekanligini bildim.  Men bugun....... | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida Imom Buxoriy bobokalonimiz haqida ma’lumotlar yig’ishni, o’quvchilar o’zlarining ota-onalarini duosini olishni, bilim olishga ishtiyoq va mehr bilan yondashishni topshiradi.  O‘qituvchi darsga yakun yasaydi va barcha o’quvchilarni faol qatnashganliklari uchun maqtab qo‘yadi. | O‘quvchilar Imom Buxoriy bobokalonimiz haqida ma’lumotlar yig’ishni, o’quvchilar o’zlarining ota-onalarini duosini olishni, bilim olishga ishtiyoq va mehr bilan yondashishni vazifa sifatida olishadi | O‘quvchilarning bilim olish sirlari bo‘yicha amaliy kompetensiyalari mustahkamlanadi. |