**Sinf: 1-sinf**

**Fan: Tarbiya**

**Mavzu: Bilim olish sirlari**

**1-boshlovchi--“**Hadis ilmida amir al-moʻminiyn” degan sharafli nomga sazovor boʻlgan Imom al-Buxoriy alohida eʼtiborga molik buyuk olimdir.Imom al-Buxoriy bobokalonimiz Milodiy 810- yil Buxoro shahrida tug’ilganlar.

**2-boshlovchi--** Imom Buxoriy 3 yashar paytida otasi olamdan o’tadi.

**Imom Buxoriyning otasi**--Otasi Ismoil umrining oxirida: “Bor mol dunyoyimda na xarom yo’l bilan, na shubhali bir dirhamni borligini bilmayman”.

**1-boshlovchi** -U yoshligidan aql-idrokli, oʻtkir zehnli va maʼrifatga havasi kuchli boʻlib, turli ilm-fanlarni, ayniqsa, hadis ilmini zoʻr qiziqish bilan egallaydi. Manbalarda koʻrsatilishicha, u oʻn yoshidan boshlab oʻz yurtidagi turli rivoyatchilardan eshitgan hadislarni, shuningdek, Abdulloh ibn al-Muborak va Vakiy kabi olimlarning hadis toʻplamlarini mutolaa qilib, yodlagan.

**2-boshlovchi** -Marvdagi fuqaholar, muhaddislarning ilm majlisida hadis yozish darslarida 9 yashar Imom Buxoriy ham qatnashardi.

**Muhaddis:** Nechta hadis yozdingiz?

**Imom Buxoriy**:2 ta

-Muhaddislar kulishadi

**Shayx**:Bir kun keladi manashu bola hammangizni ustingizdan kuladi

**1-boshlovchi** -Imom Buxoriy 16 yoshidan boshlab 16 yil davomida o’zining “Quron”dan keyin ikkinchi muqaddas kitob “Al Jome us-Sahih” asarini yozib qoldiradi

**2-boshlovchi** --Hadis ilmidan oʻz bilimini yanada oshirish maqsadida oʻsha paytda ilm-fanning yirik markazlaridan hisoblangan Damashq, Qohira, Basra, Kufa, Bagʻdod kabi shaharlarda yashab, u joylardagi mashhur olimlardan hadis bilan bir qatorda fiqh ilmidan ham taʼlim oladi,

**1-boshlovchi** -Sahna ko’rinishidan ma’lum bo’ldiki, ilm olish sirlari

-ota-onamizning duosini olish

**2-boshlovchi** -Halol luqma yeyish

**1-boshlovchi** -ilmni yoshlikdan egallashga ishtiyoq va ilm olishga mehr qo’yish

**2-boshlovchi** -ustozlarning bergan ta’lim tarbiyasiga quloq solishni tushunib oldik

**Lug’at ishi:**

**Qurʼon** (arabcha: القرآن oʻqimoq, qiroat qilmoq) — musulmonlarning asosiy muqaddas kitobi.

**HADIS** (arab. — xabar, gap, yangilik) — [Muhammad](https://qomus.info/oz/encyclopedia/m/muhammad/) (sav) aytgan soʻzlari, qilgan ishlari, iqrorlari toʻgʻrisidagi [rivoyat](https://qomus.info/oz/encyclopedia/r/rivoyat/).

**Halollik-**vijdon bilan, insof yuzasidan ish tutish, toʻgʻrilik, soflik.

**SAHIH** (arab. — toʻgʻri, chin, sogʻlom) — eng ishonchli deb hisoblangan [hadis](https://qomus.info/oz/encyclopedia/h/hadis/) toʻplamlarining nomi.