**Sinf: 1-sinf**

**Fan: Tarbiya**

**Mavzu: Yaxshi va yomon odatlar**

Aziz bolajonlar, yaxshi va yomon odatlarni bilasizmi?

Yaxshi odatlarning birinchisi: “Ahdga vafo qilish”. Ahdga vafo qilgan inson insonlar o’rtasida hurmat e’tibor qozonadi. O’ylagan niyatlariga oson yetadi. Zero, Alloh taolo “Al-Isro” surasida **«Ahdga vafo qilinglar! Zero, ahd-paymon**(Qiyomat kuni)**mas'ul bo‘linadigan ishdir»** Bu degani nimagadir yoki kimgadir ahd qildingizmi? Siz albatta o’shaning ustidan javobgar, mas’ulsiz.

Imom Shofeʼiy rahimahullohdan “Biror kishining yolgʻonchi yoki rostgoʻy ekanini qanday bilasiz?”, deb soʻrashganida, “U bilan uchrashuv belgilayman. Agar vaqtida kelsa, u rostgoʻydir. Agar kechikib kelsa, u yolgʻonchidir”, deb javob bergan ekanlar.[[1]](#footnote-1) Har bir ahdingizni bajarishingiz yoki bajarmasligingiz sizni yolg’onchi yoki rosrto’y ekaningizni bildirib turadi.

**Alloh taoloning “Qur”on”ida «Ey mo‘minlar, bitimlarga** (Alloh taolo bilan o‘rtalaringizdagi bitimlarga - U zotga bandalik qilish haqida bergan ahd-paymonlaringizga ham, o‘zaro bir-biringiz bilan kelishib olgan bitimlaringizga ham)**vafo qilingiz!»** (Moida surasi, 1).

Abdulloh Ibn Abbos roziyallohu anhumu aytganlarki: «Ahdlar Qur'onda halol-harom, farz qilingan va had belgilangan narsalardir». Bolajonlar, Alloh taolo farz (buyurgan) amallarga ilm olish ham kiritilgan. Demak, ilm olish ham yaxshi amal, ilm olmaslik yomon amallardan sanaladi.

Rasululloh sollallohu alayhi vasallam aytdilar: «Qiyomat kunida har bir (ahdini buzgan) xiyonatchini tanitib turadigan bayrog‘i bo‘ladi. Bu falonchining xiyonati, deyiladi» (Muslim rivoyati). Agar ahdimizga vafo qilmasak, qiyomat kuni (barcha jamlanadigan kun)da xiyonatchiligimizni bildirib turuvchi bayrog’imiz bo’lishi ogohlantirilyapdi.

Anas roziyallohu anhu rivoyat qiladi: Rasululloh sollallohu alayhi va sallam deyarli barcha xutbalarida: “Omonati yo‘q kishining iymoni yo‘q, ahdiga vafosi yo‘q kishining dini yo‘qdir”, deb aytardilar. Imom Ahmad rivoyati.

Omonat sizga qaysidir do’stingiz 5000 so’m pul berdi. Ertaga qaytarib olishini aytdi. O’sha pul sizga omonat hisoblanadi. Agar omonat pulni ishlatib yuborsangiz, iymonsiz ya’ni ishonchsiz, Allohni tanimas inson hisoblanasiz. Agar sinf xonasini tozalash sizning zimmangizda bo’lsa, siz o’sha kuni maktabga kelmay qolsangiz va boshqa kuni sinf xonasini tozalashga va’da bersangiz. Lekin va’dangizni bajarmasangiz dindan chiqasiz.

Yaxshi odatlarning ikkinchisi va uchinchisi: halimlik va vazminlik. “Kimki halimlik daraxtini eksa - tinchlik va xotirjamlik mevasini teradi ”

Ali (raziyollahu anhu) aytadilar : “Halimlik – g’azabda o’zini tuta bilishlikdir ”.

 Halimlik – sabrli bo’lish, g’azabni tiyish, yomonlikka ham yaxshilik bilan javob berishdir.

Abu Said Xudriy (raziyollahu anhu)dan rivoyat qilindi: "Rasululloh (s.a.v.) Ashaj Abdulqaysga:

"Haqiqatda ham senda Alloh sevadigan ikkita xislat bor: bular vazminlik va ishlarda shoshilmaslikdir", dedilar".[[2]](#footnote-2) Hadisdan shuni anglash mumkinki, vazminlik va bosiq bo’lish. Ishlarda shoshma –shosharlik qilmaslik Alloh sevadigan xislatlar hisoblanadi. Bolajonlar, agar sizni kimdir ishlarda shoshirayotgan bo’lsa, kimning aytganini qilasiz? Bizni yaratgan Allohningmi? Yoki shoshirayotgan insonningmi?

Yaxshi odatlarning to’rtinchisi: ko’z to’qligi ya’ni nafs to’qligi

Abu Hurayra (raziyollahu anhu) Rasululloh (sallollohu alayhi vasallam) dan rivoyat qildilar. "Rasululloh (sallollohu alayhi vasallam):

"Boylik molning ko’pligi bilan emas, balki (chin)boylik nafsning boyligidir", deganlar".[[3]](#footnote-3)

Nafsning boyligi topgan moliga qanoat qilish,uning barakotini Alloh taolodan so’rash, odamlarning qo’lidagi boyligidan ta’ma qilib, rabbil olamindan haram bo’lishdan panoh so’rashdan iborat.

**Lug’at ishi:**

***Nafs -*** qalb, koʻngil; inson

**Qurʼon**(arabcha: القرآن oʻqimoq, qiroat qilmoq) — musulmonlarning asosiy muqaddas kitobi.

***Hadis***(arab. — xabar, gap, yangilik) — [Muhammad](https://qomus.info/oz/encyclopedia/m/muhammad/) (sallollohu alayhi vasallam) aytgan soʻzlari, qilgan ishlari, iqrorlari toʻgʻrisidagi [rivoyat](https://qomus.info/oz/encyclopedia/r/rivoyat/).

***Haram –*** arabcha: kirish taqiqlangan joy, yuqorida “uzoqlashish” degan ma’noda.

1. <https://saviya.uz/hayot/nigoh/vadaga-vafo-qilmaslik-munofiqlik-belgisidir/> [↑](#footnote-ref-1)
2. Imom al Buxoriy “Adab al-mufrat” 267-bob,598-hadis. 96-b.201b [↑](#footnote-ref-2)
3. Imom al Buxoriy “Adab al-mufrat”-T: Qomuslar Bosh tahririyati. 1991 47-bet [↑](#footnote-ref-3)