**Sinf:** 2-sinf

**Fan:** Tarbiya

**Mashg‘ulotning mavzusi**:Yaxshi va yomon odatlar

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: Yaxshi va yomon odatlar to‘g‘risida aniq, anglangan ma’lumotga ega bo’lish.

**TK1:** yaxshi va yomon odatlarning jamiyatda tutgan o’rni haqida anglash.

**TK3:** yaxshi va yomon odatlarning farqli tomonlarini tushunib yetish.

**TK4:** yaxshi va yomon odatlarning inson o’zligi uchun ahamiyatini bilish.

**TK5:** yaxshi odatlar milliy va umuminsoniy qadriyat ekanligini tushunib yetish**.**

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar (multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, “Buzuq telefon”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Yaxshi va yomon odatlar” to‘g‘risida gaplashamiz.  **Savol**: Siz qanday yaxshi odatlarni bilasiz? Qanday yomon odatlar guvohi bo’lgansiz?  **Savol**: Yaxshi odatlarni sizga kim o’rgatgan?  **Savol:** Odamlar nima uchun yaxshi odatli bo’lishlari kerak?  **Savol:** Yaxshi odatli insonlarning qiyofasi qanday holatda tasavvur qilasiz?  **Savol:** Oila a’zolaringiz bilan yaxshi odatlar haqida suhbatlashganmisiz? | **Javobda** O’quvchilar yaxshi va yomon odatlar to’g’risida aytishadi.  Javob o’quvchilar kimlar yaxshi odatlarni o’rgatishganini aytishadi.  **Javobda** o’quvchilar odamlar nima uchun yaxshi odatli bo’lishi kerakligini aytishadi.  **Javobda** o’quvchilar yaxshi odatli insonning qiyofasi haqidagi tasavvurlarini aytishadi  **Javobda** o’quvchilar ota-onalari tomonidan uqtirilgan yaxshi odatlar haqida eslashadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga “Yaxshi va yomon odatlar” haqidagi multfilmni namoyish qiladi. | O‘quvchilar tomosha qilishadi. | O‘quvchilar yaxshi va yomon odatlarning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili (**[**https://www.youtube.com/watch?v=ttFmhvZUVY0**](https://www.youtube.com/watch?v=ttFmhvZUVY0)**)** | **Savol:** O’quvchilar foqish qanday inson?  Mutafahhish-chi?  **Savol:** G’azablanganda o’zini qanday tutish haqida Rasululloh sallollohu alayhi vasallamdan qanday hadis bor? Silai rahm deganda nimani tushunasiz? | **Javobda** o’quvchilar foqish so’ziga ta’rif berishadi.  **Javobda** o’quvchilar mutafahhish so’zining ma’nosini aytishadi.  **Javobda** o’quvchilar hadisni aytib berishadi | O’quvchilardayaxshi odatlar va yomon odatlarni anglatuvchi so’zlar haqida ma’lumotlar mustahkamlanadi. |
| **3.2. Mavzu yuzasidan o‘qituvchi bayoni** | O‘qituvchi “Yaxshi va yomon odatlar” to‘g‘risida hadisi va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda yaxshi va yomon odatlar to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Qaysi yaxshi odat insonning rizqi keng, hayoti farovon bo’lishiga hizmat qiladi?  2. Rizq deganda nimani tushunasiz?  3. Foqish so’zining ma’nosi? | O‘quvchilar o‘qituvchining savollariga javob berishar ekan, Qaysi yaxshi odat insonning rizqi keng, hayoti farovon bo’lishiga hizmat qilishi, rizq haqida, foqish va mutafahhish haqida aytib berishadi | O‘quvchilarda yaxshi va yomon odatlar to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi “Buzuq telefon” metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’qituvchi foqish so’zini birinchi partada o’tirgan o’quvchining qulog’iga aytadi, u o’quvchi yonidagi o’quvchining qulog’iga shu so’zni aytadi shu tariqa eng oxirgi partada o’tirgan o’quvchi ovoz chiqarib aytadi. To’liq, to’g’ri aytgan bo’lsa telefon buzuq emas deb topiladi. Darsdan nimalarni bilib olganliklarini aytishadi.  Masalan, men bugun silai rahm rizqning keng, umrning uzun bo’lishini ta’minlovchi yaxshi odat ekanligini bildim. Men bugun....... | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida foqish va mutafahhish bo’lmaslikni bu xususda kichkintoy ukalari bilan suhbat qilishni topshiradi.  O‘qituvchi darsga yakun yasaydi va barcha o’quvchilarni faol qatnashganliklari uchun maqtab qo‘yadi. | O‘quvchilar uyga vazifa sifatida foqish va mutafahhish bo’lmaslikni bu xususda kichkintoy ukalari bilan suhbat qilishni topshiriq sifatida olishadi. | O‘quvchilarning salomlashish odobi bo‘yicha amaliy kompetensiyalari mustahkamlanadi. |