**Sinf:** 2-sinf

**Fan:** Tarbiya

**Mavzu:** Yaxshi va yomon odatlar

Bolajonlar, qanday yaxshi odatlar haqida bilasiz? Imom al-Buxoriyning “Al-adab al-mufrad” (Odob axloq haqida yagona kitob) asarida shunday yozilgan.

**Yaxshi xulqlik bo’lish haqida**

Abu Dardo (raziyollohu anhu) Rasululloh (sallollohu alayhi vasallam)dan rivoyat qilishicha, Rasululloh (sallollohu alayhi vasallam):

"Yaxshi axloqdan ko’ra tarozuni bosadigan hech narsa yo’qdir", deb marhamat qilganlar.

Demak, yaxshi odatlarning eng yaxshisi YAXSHI AXLOQ. Yaxshi axloqli bo’lish insonni komillikka yetaklaydi va Payg’ambarimiz Muhammad alayhissalom aytganlaridek, yaxshi va yomon odatlarimiz o’lchanganda, eng og’iri va mukammali yaxshi axloq ekanligi ta’lim berildi.

Abdulloh ibn Amr (raziyollohu anhu) aytdilar: "Rasululloh (sallollohu alayhi vasallam) foqish ham, mutafahhish ham emas edilar va "Sizlarning yaxshilaringiz - axloqi yoqimli bo’lganlaringizdir", der edilar". Foqish - muomalada yoqimsiz kishi. Mutafahhish esa, shunday badxulqlikni qasddan qiluvchi kishi.

Bu hadisdan shuni bilamizki, Allohning eng ko’p suygan bandasi Muhammad (sallollohu alayhi vasallam) muomalada yoqimli, birovlarga taqlid qilib badxulqlikni qasddan qiluvchi bo’lmaganlar. Biz ham foqish va mutafahhish bo’lishdan uzoqda bo’lsak, Allohning suyukli bandalaridan bo’lamiz. Bu barcha insonlarga suyukli bo’lish baxtini beradi. Hamma yaxshi ko’rgan sifat- komillikka erishadi.

**Halollik haqida**

***Yaxshi kishiga halol mol***

Amr ibn Oss (raziyollohu anhu) aytdilar: Rasululloh (sallollohu alayhi vasallam) kiyim-boshlari va qurollarini olib, tayyorlanib kelsin, deb menga kishi yubordilar. Men buyurganlaridek tayyorlanib, huzurlariga bordim. Rasululloh (sallollohu alayhi vasallam) tahorat qilayotgan ekanlar. Menga tikilib qaradilar-da, keyin: "Ey Amr! Seni askarlarga boshliq qilib yubormoqchiman. Alloh taolo qo'lingga g'animatlar tushirsin. Yana men senga foydalik mollardan ham bo'lishiga talabgorman", dedilar. "Yo Rasulalloh! Men molga qiziqib musulmon bo'lgan emasman. Men siz bilan birga bo'lishga rag'bat qilib musulmon bo'lgan edim", dedim. Rasululloh (sallollohu alayhi vasallam): "Ey Amr! Solih, qobil kishida halol molning bo'lishi qanday yaxshi narsa!" - dedilar.

Hadisdan shu ma’lum bo’ladiki, solih va qobil kishi halol mol- dunyoga munosib inson demoqchilar. Ya’ni solih -maqbul, adolatli, haqgo‘y, iymonli, insofli,pok, halol, pokiza, hayrli amallar qiluvchi degan. Qobil -qabul qiluvchi, qobiliyatli ma’nolarini anglatadi.

**G'azablanganda sukut qilish haqida**

Ibn Abbos (raziyollohu anhu) aytdilar: "Rasululloh (sallollohu alayhi vasallam): "Islomni bilingiz va odamlar uchun

qulay qilingiz", deya 3 marta takrorladilar. "G'azablansang, sukut qil", dedilar 2 marta". Bu hadisdan shunday yaxshi odatni bilish kerakki, jahlinggiz chiqqanda gapirmasdan sukut saqlash lozimligi anglanadi. Bolajonlar sizning jahlinggiz chiqqanmi? Agar jahlinggiz chiqsa, sukut saqlab gapirmaslikni odat qiling. Aks holda janjaldan boshingiz chiqmaydigan. Urushqoq bolaga aylanib qolasizlar.

**Silai rahm umrni ziyoda qilishi haqida**

Anas ibn Molik (roziyollohu anhu) aytdilar: Rasululloh (sallollohu alayhi vasallam): "Rizqi keng va farovon bo’lishni va hayoti uzoqqa borishni yaxshi ko’radigan kishi qarindoshlaridan o’zini uzmasin", dedilar. Bu hadisdan shuni angladikki, yaxshi odatlardan yana biri silai rahm hisoblanadi. Aziz bolajonlar, silai rahm degani yaqinlariga qarindoshlariga yaxshilik qilish degani. Hammamizni qarindoshlarimiz amma, tog’a, amaki, xolalarimiz bor to’g’rimi? Ular bilan uzoq bo’lsa, xabarlashib yaqin bo’lsa bir haftada bir marta borib ko’rishimiz lozim. Yaqin qarindoshlarnikiga borganda ko’rimlik olib boriladi. Agar qurbingiz yetmasa, borib- nima hizmat bor, deb ularning ko’nglini olishimiz tushuniladi. Silai rahm qiladigan insonning rizqi keng bo’ladi va hayoti farovon tus oladi. Demak, bu odat eng buyuk odatlardan hisoblanadi.

**Lug’at ishi:**

Foqish - muomalada yoqimsiz kishi. Mutafahhish esa, shunday badxulqlikni qasddan qiluvchi kishi.