**Sinf:** 2-sinf

**Fan: Tarbiya**

**Mashg‘ulotning mavzusi**:Uyimizga mehmon keldi

**Mashg‘ulotning ta’limiy maqsadi**: O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: o‘quvchilarga mehmondorchilik odoblarini o‘rgatish.

**TK1:** ko‘rgan lavhalaridan ma’lumotlar yig‘ish.

**TK3:** mehmonga borgandaorasta kiyinish, ozodalikka rioya qilish.

**TK4:** mehmondorchilikning milliy qadriyatlarimizga xos modelini mashq qildirish, kompetensiyaga aylantirish.

**TK5:** mehmondorchilik, mehmon kutish ummuminsoniy qadriyat ekanligini anglash.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar (multfilimlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiyalar**: hikoya, munozara, test.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Uyimizga mehmon keldi” mavzusi to‘g‘risida gaplashamiz.  **Savol**: Siz mehmonga borib turasizmi? Sizning uyingizga mehmon kelganmi?  **Savol**: Mehmondorchilik haqida nimalarni bilasiz?  **Savol:** odamlar nima uchun mehmonga borishadi?  **Savol:** mehmonga borganda inson o’zini qanday tutadi?  **Savol:** bobo-buvi, dadajoningiz va oyijoningiz sizga mehmonga borish haqida nimalarni o’rgatishgan? | **Javobda** o’quvchilar mehmonga borishlari va uylariga mehmon kelib turishini aytishadi.  **Javobda** o’quvchilar mehmondorchilik haqidagi bilimlarini aytishadi.  **Javobda** o’quvchilar odamlar nima uchun mehmonga borishlarini eslashadi.  **Javobda** o’quvchilar mehmonga borganda inson o’zini qanday tutishi va oila a’zolari mehmonga borish haqida nimalarni aytishganini eslashadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga mehmondorchilik va mehmon kutish lavhalari bo’lgan multfilm namoyish qiladi. | O‘quvchilar mehmondorchilik va mehmon kutish lavhalari bo’lgan multfilm epizodini  tomosha qilishadi. | O‘quvchilar mehmondorchilikning inson hayotida qanday muhim o‘rin tutishi va muhim ijtimoiy odoblardan biri ekanligi to‘g‘risida bilimlarga ega bo‘ladilar. |
| **3.1.Multfilmtahlili (<https://www.youtube.com/watch?v=D8yCr-pZRK0>)** | Lavhalar asosida o’qituvchi o’quvchilarga savollar beradi. | O’quvchilar savollarga javob beradilar. | O’quvchilarda mehmon kelganda nimalar qilish haqida tasavvur paydo bo’ladi. |
| **3.2. Mavzu yuzasidan o‘qituvchi bayoni** | O‘qituvchi mehmondorchilik odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda mehmondorchilik odobi to‘g‘risida aniq tasavvurlarga ega bo‘ladilar. |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Hadislarda mehmondorchilik muddati qancha?  2. Rizq deganda nimani tushunasiz?  3. Sadaqa so’zining ma’nosi? | O‘quvchilar o‘qituvchining savollariga javob berish jarayonida mehmondorchilikka oid bilimlar doirasidagi ma’lumotlarni amaliy tarzda namoyish qilib berishadi. | O‘quvchilarda mehmondorchilik odobi to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi test yordamida o‘quvchilarning darsdan o‘zlashtirgan bilimlarini mustahkamlaydi. | Buning uchun o’quvchilar o’qituvchi tomonidan berilgan testlarni javobini topishlari kerak bo’ladi. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan mehmondorchilik odobi to’g’risida suhbatlashishni topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan mehmondorchilik odobi to’g’risida qo’shimcha bilimlar olib kelishni aytishadi. | O‘quvchilarning mehmondorchilik odobi bo‘yicha amaliy kompetensiyalari mustahkamlanadi. |