**Sinf:** 2-sinf

**Fan:** Tarbiya

**Mashg‘ulotning mavzusi:** Ziyorat odobi

**Mashg‘ulotning ta’limiy maqsadi:** O'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:**o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi:** o’quvchilarda ota-bobolari, avliyolar-Allohning do’stlarini qabrlarini ziyorat qilish odobi haqida bilim,ko`nikma va malakalarni shakllantirish.

**TK1:** ko‘rgan lavhalaridan ma’lumotlar yig‘ish.

**TK2:** AKTdan foydalanib ziyorat odoblari haqida matn tuza olish.

**TK3:** orasta kiyinish; ozodalikka rioya qilish.

**Mashg‘ulotning rivojlantiruvchi maqsadi:** to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari:** mediamateriallar (multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiyalar:** hikoya, munozara, krossvord.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d) O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan ziyorat odobi to‘g‘risida gaplashamiz.  **Savol:** Siz ota-onangiz bilan avliyolarning ziyoratiga borganmisiz? Qanday sunnat amallarni bilasiz?  **Savol:** Ziyorat odobini sizga kimlar o’rgatgan?  **Savol:** Insonlar nima uchun ota-bobolarini, avliyo insonlarning qabrini ziyorat qilishga borishi kerak?  **Savol:** Ziyoratga borganda o’zini qanday tutish kerak? | O’quvchilar ziyorat odobi to’g’risida eshitishadi  **Javobda** o’quvchilar ziyoratga borishgan yoki borishmaganini, qanday sunnat amallar borligini aytishadi.  **Javobda** o’quvchilar ziyorat odobini oila a’zolaridan kimlar o‘rgatganliklarini aytishadi.  **Javobda** insonlar nima uchun ota-bobolarini qabrini ziyorat qilishga borishini eslashadi.  **Javobda** o’quvchilar ziyoratga borganda o’zini qanday tutishi lozimligini aytishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga ziyorat odobiga doir lavhalar namoyish qiladi. | O‘quvchilar savollarga javob berishadi. | O‘quvchilar ziyorat odobini inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Mavzuga doir video lavhalar tahlili** | Lavhalar asosida o’qituvchi o’quvchilarga savollar beradi. | O’quvchilar savollarga javob beradilar. | O’quvchilarda videolavhalar asosida ziyorat qilish odobi haqida ma’lumotlatlar to’planadi. |
| **3.2. Mavzu yuzasidan o‘qituvchi bayoni** | O‘qituvchi ziyorat odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda ziyorat odobi to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Ziyorat odobida bid’at hisoblangan amallarni ayting?  2. Hadis so’zining ma’nosi nima? | O‘quvchilar o‘qituvchining savollariga javob berishadi. | O‘quvchilarda ziyorat odobi to‘g‘risida amaliy kompetensiyalar shakllanadi. |
| **4.2. Mustahkamlash** | 1. O‘qituvchi krossvord savollari yordamida o‘quvchilarning darsdan o‘zlashtirgan bilimlarini eslatadi va mustahkamlaydi.  \*\*\*2. Sinf ikki guruhga bo’linadi.  1-guruh “Imom Buxoriy” guruhi. ***Topshiriq:*** Bid’at aralashgan qadriyatlarimizni sanang.  2-guruh “Bahoviddin Naqshbandiy” guruhi. ***Topshiriq:*** Bid’at bo’lmagan qadriyatlarimizni sanang. | O’quvchilar krossvord savollariga javoblardan darsdan nimalarni bilib olganliklarini aytishadi.  Guruhlar belgilangan topshiriqlarni bajarishadi. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan ziyorat odobi haqida suhbatlashishni aytadi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan ziyorat odobi haqida suhbatlashishni topshiriq qilib olishadi. | O‘quvchilarning ziyorat odobi bo‘yicha amaliy kompetensiyalari mustahkamlanadi. |

**\*\*\*MUSTAHKAMLASH**

Sinf ikki guruhga bo’linadi.

1-guruh “IMOM BUXORIY” Topshiriq:

Bid’at aralashgan qadriyatlarimizni sanang:

|  |
| --- |
| Safar oyini xosiyatsiz deb hisoblash |
| Tug‘magan ayolni to‘y-tomosholarga aralashtirmaslik, kelin ko‘ylak kiyayotganda unga yaqinlashtirmaslik |
| Seshanba-shanba kunlari kir yuvish |
| Seshanba-shanba kunlari tirnoq olishni man qilish |
| Hayit kunlari kiyim tikish |
| Hayit kunlari kir yuvish |
| Hayit kunlari uy tozalash |
| Hayit kunlari tirnoq olishni gunoh deb bilish |
| CHorshanba kuni kasal ko‘rishga borishdan saqlanish |
| Ziyoratlarga borganda turli toshlar va iplarni daraxtga bog’lash |
| *Qabrni siypash, ushlash va o‘pish* |

2-guruh “BAHOVIDDIN NAQSHBANDIY”

Bid’at bo’lmagan qadriyatlarimizni sanang:

|  |
| --- |
| *Ziyorat paytida tahoratli bo‘lmoq* |
| *Ziyoratga borganda avvalo, niyatni to‘g‘rilamoq* |
| *Ixlos bilan, xolis Alloh uchun ziyorat qil* |
| *Ziyoratgohda viqor bilan, sokin yurmoq* |
| *Qabr ahliga salom bermoq* |
| “Fotiha” va “Ixlos” surasini yoki o‘zi bilgan suralarni o‘qib, savobini marhumga bag‘ishlash |
| Vafot qilgan *mo‘minlarning yaxshi sifatlarini eslash sunnatdir* |
| *Ziyoratdan behad sokin, vazmin holatda qaytish lozim.* |