**Sinf:** 3-sinf

**Fan:** Tarbiya

**Mashg‘ulotning mavzusi**:Bilim olish odobi

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK**: o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: bilim olish odobi to’g’risida aniq, anglangan ma’lumotga ega bo’lish.

**TK1**: ilm olish jarayonida muomala, to’g’ri muloqotni shakllantirish.

**TK3**: bilim olish odoblarini to’liq, tushunish anglash.

**TK4**: bilim olish odoblari haqida do’stlari, aka-ukalari bilan mulohaza qilish.

**TK5:** ajdodlarimiz bilim olish va unga amal qilishganligini to’liq anglab yetish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilimlardan lavhalar), darslik, mavzuga mos rasmlar, AKT, koptok.

**Mashg‘ulotda foydalaniladigan texnologiyalar**: hikoya, munozara, “koptok”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan “Bilim olish odobi” to‘g‘risida gaplashamiz.  **Savol**: Siz bilim olish odoblari haqida nimalarni bilasiz? Qanday bilimlarni o’rganyapmiz?  **Savol**: Bilim olish odoblarini sizga kim o‘rgatgan?  **Savol:** Odamlar nima uchun bilim olishlari kerak? | **Javobda** o’quvchilar bilim olish odoblari haqida nimalarni bilishlari va qanday bilimlarni o’rganayotganini aytishadi.  **Javobda** o’quvchilar bilim olish odoblarini kimdan o’rganganligini aytishadi.  **Javobda** o’quvchilar odamlar nima uchun bilim olishlari kerakligini eslashadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga  “Hasad” mavzusidagi multfilmni namoyish qiladi. | O‘quvchilar “Hasad” mavzusidagi multfilmni tomosha qilishadi. | O‘quvchilar bilim olish odobining inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili**  **(<https://www.youtube.com/watch?v=BJkQsdFMdMM&t=35s>)** | **Savol:** O’quvchilar Xolid nima uchun Muhammadning nonini o’g’irladi?  Muhammad qanday ahvolga tushdi?  **Savol:** O’quvchilar Muhammadning o’qituvchisi bu holga qanday munosabat bildirdi?  **Savol** Muhammadning oilasiga bu qanday ta’sir qildi? | **Javobda** o’quvchilar Xolid nima uchun Muhammadning nonini o’g’irlaganligini va Muhammad qanday ahvolda qolgnligini aytishadi.  **Javobda** o’quvchilar Muhammadning o’qituvchisi bu holga qanday munosabat bildirganini aytishadi.  **Javobda** o’quvchilar Muhammadning oilasiga bu qanday ta’sir qilganini eslashadi. | O’quvchilar ilm maskani - sinf xonasidagi bilim olish odoblaridan biri haqida bilib oladilar. |
| **3.2. Mavzu yuzasidan o‘qituvchi bayoni** | O‘qituvchi bilim olish odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda bilim olish odobi to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1.Talabaning muallimiga nisbatan qanday odoblarini bilasiz?  2. Talabaning ilmga nisbatan bo’ladigan odoblari haqida nimalarni bilasiz? | O‘quvchilar o‘qituvchining savollariga javob berishadi. | O‘quvchilarda bilim olish odobi to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi koptok yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun bolalar bir-birlariga koptok otishadi va darsdan nimalarni bilib olganliklarini aytishadi.  Masalan, men bugun Alloh taolo iymon keltirgan va ilmni yuksaltirganlarni bu dunyoda martabasini ulug’ qilishi va oxiratda jannatga kiritishini bilib oldim.  Men bugun....... | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan bilim olish odoblari haqida suhbatlashishni va kichkintoy ukalariga bilim olish odoblarini o‘rgatib kelishlarini topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan mavzu haqida suhbatlashishni va kichkintoy ukalariga o’rgatishni topshiriq sifatida olishadi. | O‘quvchilarning bilim olish odobi bo‘yicha amaliy kompetensiyalari mustahkamlanadi. |