**Sinf:** 3-sinf

**Fan:** Tarbiya

**Mashg‘ulotning mavzusi**:Vaqting ketdi-baxting ketdi

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:**o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: salomlashish odobi to‘g‘risida aniq, anglangan ma’lumotga ega bo’lish.

**TK3:** vaqt haqida to’liq tushunish, anglash.

**TK4:** vaqt haqida do’stlari, aka-ukalari bilan mulohaza qilish.

**TK5:** ajdodlarimiz insonlar ustida vaqtning hukmini to’liq bilishganini o‘quvchilarga anglatish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar (multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, test.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan vaqt to‘g‘risida gaplashamiz.  **Savol**: Siz bo’sh vaqtingizda nimalar bilan shug’ullanasiz? Qanday mashg’ulotlarni sevib bajarasiz?  **Savol:** Odamlar nima uchun vaqtni qadrlashadi?  **Savol:** Vaqt haqida o’ylaganingizda ko’z oldingizda nimalar gavdalanadi?  **Savol:** Vaqt haqida bobo-buvi, dadajoningiz va oyijoningiz sizga nimalarni aytishgan? | **Javobda** o’quvchilar bo’sh vaqtlarida nimalar bilan shug’ullanishlarini aytishadi.  **Javobda** o’quvchilar odamlar nima uchun vaqtni qadrlashlarini eslashadi  **Javobda** o’quvchilar o’z tasavvurlarini aytib berishadi.  **Javobda** o’quvchilar oila a’zolari vaqt haqida nimalar gapirishini aytishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga mavzuga doir video lavhalar namoyishi va tahlil qilinadi. | O’quvchilar lavhalarni tomosha qilishadi. | O‘quvchilar vaqtning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Mavzuga doir video lavhalar**  **tahlili** | O’qituvchi lavhalar asosida o’quvchilarga savollar beradi. | O’quvchilar berilgan savollarga javob beradilar. | O’quvchilarda vaqtning ahamiyati haqida aniq ma’lumot shakllanadi. |
| **3.2. Mavzu yuzasidan o‘qituvchi bayoni** | O‘qituvchi vaqt to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda vaqt to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. 24 soat necha soniyani tashkil qiladi?  2. Vaqt haqida qanday hikmatlarni bilasiz**?** | O‘quvchilar o‘qituvchining savollariga javob berishadi. | O‘quvchilarda vaqt to‘g‘risida amaliy kompetensiyalar shakllanadi. |
| **4.2. Mustahkamlash** | O‘qituvchi test yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’quvchilar test javoblarini topishlari so’raladi. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida vaqt haqidagi maqollardan yod olib o‘rgatib kelishlarini topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar topshiriqlarni olishadi. | O‘quvchilarning vaqt to’g’risidagi kompetensiyalari mustahkamlanadi. |