**Sinf: 3-sinf**

**Fan: Tarbiya**

**Mavzu: Vaqting ketdi-baxting ketdi**

Aziz bolajonlar, vaqt haqida qanday ma’lumotlarga egasiz? “Vaqting ketdi-baxting ketdi” maqolida qanday tushunasiz? Siz birinchi sinfga qadam qo’yganingizda ustozlaringiz kun tartibi tuzishni o’rgatishgan. Kun tartibida uyqudan uyg’onganingizdan to uxlashga yotguningizgacha qiladigan ishlar ro’yxati bo’ladi. Yashash mohiyatini ochib beruvchi muqaddas “Qur’on”da qanday ma’lumotlar bor? Bu xususda “Ulamolar nazdida vaqtning qadri” asarida nimalar bayon qilingan?

Qur’oni karimda vaqt ne’matining ulug’ligi, qadrining balandligi va ta’siri kattaligini anglatishga dalolat qiluvchi ko’plab oyatlar vorid bo’lgan. Jumladan, «Asr» surasida shunday xabar berilgan: «Asr bilan dasamyod eturman» (Asr surasi 1-oyat). Kur’on tarjimoni, deya ulug’langan Abdulloh ibn Abbos roziyallohu anhumu ushbu oyat tafsirida: «Asr bu vaqtdir» deganlar. Rasululloh sollallohu alayhi vasallam vaqtning g’animat ne’mat ekanini bayon qilib shunday deganlar: Abdulloh Ibn Abbos roziyallohu anhumudan rivoyat qilinadi: «Nabiy sollallohu alayhi vasallam: «Ikki ne’mat borki, ko’p insonlar ulardan bebahra qolishgan,(Ular): Sog’lik va bo’sh vaqtdir», dedilar» (Buxoriy rivoyat qilgan).Demak, vaqt deb atalgan ulug ne’matdan juda kam kishilargina to’g’ri foydalanar ekan. Imom SHofe’iy rahmatullohi alayh, vaqtning qadri shunday deganlar «Men sufiylar bilan birga yurib, ulardan ikki narsani o’rgandim: «Biri vaqt qilichdir, agar sen uni kesmasang, u seni kesadi. Ikkinchisi nafsingni haq bilan mashg’ul qilmasang, u seni botil bilan mashg’ul qiladi». Ha vaqt haqida teranroq, tafakkur qilib ko’radigan bo’lsak,o’tib borayotgan har bir daqiqamiz aslida aziz umrimizning qimmatli onlari ekanini his etamiz. SHuning uchun bo’sh vaqtimizni ham rejali ravishda dinimiz yoki dunyomiz uchun manfaatli amallarga sarflashimiz lozim.

**Vaqtning ahamiyati.** Inson har tong yangi kunni qarshi olar ekan, uning ixtiyoriga 24 soat vaqt beriladi. Bu unga har kuni beriladigan 1440 daqiqa yoki 86400 soniyalik fursatdir. O’tayotgan vaqtimiz haqida o’ylab ko’radigan bo’lsak, soat millarining «chiq-chiq»lari, aslida aziz umrimizning to’xtovsiz parchalanib ketayotgan onlari ekanini his etamiz. Ushbu onlar bizning yaxshi yo yomon amallarimizga guvoh bo’lib o’tib bormoqda. Vaqtga e’tibor muhim bo’lganidan, dinimizda ko’plab toat-ibodatlar aniq vaqtga xoslab qo’yilgan. Bir kunda ado etish lozim bo’lgan besh vaqt namozga alohida-alohida vaqt tayin qilingan. Ularni jamlab bir vaqtning o’zida ado etish aslo mumkin emas. CHunki ularni belgilangan, ya’ni o’z vaqtida ado etish farzdir. Bu esa vaqtning ahamiyati naqadar muhim ekanini bildiradi. Ro’za tutish ham aniq vaqtga, faqat Ramazon oyiga xoslab qo’yilgan. SHu oydan boshqa yilning hamma oylarida ro’za tutilsa ham, Ramazon ro’zasining o’rniga o’tmaydi. CHunki Ramazon ro’zasi bo’lishi uchun shariatda belgilangan vaqtda ro’za tutish shart. Bu ham vaqtning ahamiyatli ekanini bildiradi. Haj ibodatini ado etishda ham aniq vaqt, ya’ni arafa kuni Arofatda turish belgilab qo’yilgan. SHu vaqtdan tashqari yilning boshqa hamma kunida Arofat tog’ida turilsa ham,haj ibodati ado etilgan hisoblanmaydi. CHunki haj bo’lishi uchun shariatda belgilangan aniq vaqtda Arofat tog’ida turish shart. Bu ham vaqtning ahamiyatli ekanidandir. Qurbonlik qilishning ham aniq, vaqti mavjud. Uch kun ichida suyilmasa, keyin so’ygani qurbonlikka o’t­maydi. CHunki Qurbonlik bo’lishi uchun shariatda belgilangan aniq vaqtda qurbonlik qilish shart. Bu ham vaqtning akamiyatli ekanidandir. Dono xalqimiz vaqtga e’tiborli bo’lishni ta’kidlab shunday deganlar:

Har bir ishning vaqti bor,

Vaqt bilganning baxti yor.

Qur’oni karimning ko’plab oyatlarida vaqtning qiymatini va ahamiyatini bildirib, tun, kunduz, tong, subhidam, shafaq, choshgoh va asr vaqtlari bilan qasamyodetilgan. Agar vaqtning ahamiyati haqida tafakkur qiladigan bo’lsak, ularning naqadar g’animat lahzalar ekanligi ko’z o’ngimizda namoyon bo’ladi. O’tib ketgan vaqt hech qachon qaytmaydi va uning o’rnini to’ldirib bo’lmaydi. O’tayotgan har bir lahza inson hayoti va umrining bir qismidir. U qiyomat kuni insonning foydasiga yo zarariga guvohlik beradi. SHuning uchun musulmon kishi o’tkazayotgan vaqtini ziyrak tijoratchi kabi har doim sarhisob qilib borishi lozim. Har kun, hafta, oy va yilda musulmon kishi o’tayotgan vaqtida nimadan foyda ko’rgani, nimadan zarar ko’rgani, foyda qancha bo’lgani, zarar qancha bo’lgani, foyda nima sababli bo’lgani, nima sababli zarar ko’rganini sarhisob qilib, foydani oshirib, zararni yo’qotishga urinib borishi lozim. CHunki tijoratchi yo’qotgan molini yana ortig’i bilan qo’lga kiritishi mumkin. Ammo vaqtini yo’qotgan inson esa uni qayta qo’lga kiritishi aslo mumkin emas. Ulamolar o’tayotgan vaqt haqida shunday deganlar: «vaqt betaraf bo’lmaydi, yo senga qadrdon do’st yoki ashaddiy dushman bo’ladi». Ya’ni o’tgan vaqt insonning yo foydasi, yo zarariga hujjat bo’ladi.

Xasan Basriy rahmatullohi alayh shunday degan­lar: «Boshlanayotgan har bir kun shunday nido qiladi: «Ey odam bolasi, men yangi kunman, sening amalingga guvohman, mendan foydalanib qol, agar o’tib ketsam, qiyomat kunigacha qaytmayman».

**Lug’at ishi:**

***Arafot –*** [Makkadan](https://uz.wikipedia.org/wiki/Makka" \o "Makka) 20 km narida joylashgan, uzunligi 11 – 12 km va kengligi 6,5 km boʻlgan [vodiy](https://uz.wikipedia.org/wiki/Vodiy" \o "Vodiy). [Shimoliy](https://uz.wikipedia.org/wiki/Shimol" \o "Shimol) tomondan [togʻ](https://uz.wikipedia.org/wiki/Tog%CA%BB" \o "Togʻ) tepaligi bilan oʻralgan, bu tepalik ham Arofat deyiladi.

***Asr-*** “Qur’on”dagi 103-suraning nomi.