**Sinf:** 3-sinf

**Fan:** Tarbiya

**Mashg‘ulotning mavzusi**:Inson odobi bilan go‘zal

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK**:o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: vaqt to‘g‘risida aniq, anglangan ma’lumotga ega bo’lish.

**TK1**: odob bilan muomala madaniyatiga amal qilishni takomillashtirish.

**TK3:** odob-axloq haqida to’liq tushunish, anglas.

**TK4:** odob haqida do’stlari, aka-ukalari bilan mulohaza qilish.

**TK5:** ajdodlarimiz „inson odobi bilan go’zal“ iborasiga amal qilishganini anglatish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT.

**Mashg‘ulotda foydalaniladigan texnologiya**: hikoya, munozara, “Blis-so`rov” .

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan odob to‘g‘risida gaplashamiz.  **Savol**: Odob deganda nimani tushunasiz? Qanday bolani odobli bola deymiz?  **Savol**: Go’zal odoblar haqida kimlardan eshitgansiz?  **Savol:** Odamlar nima uchun odobli bo’lishlari kerak? | **Javobda** o’quvchilar odob deganda nimani tushunishlarini aytishadi.  **Javobda** o’quvchilar go’zal odoblar haqida kimlardan eshitishganini aytishadi.    **Javobda** o’quvchilar odamlar nima uchun odobli bo’lishlari kerakligini eslashadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga odob mavzusida multfilm lavhalaridan namoyish qiladi. | O‘quvchilar odob mavzusidagi multfilm epizodini tomosha qilishadi. | O‘quvchilar go’zal odobning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilm tahlili**  **(**[**https://www.youtube.com/watch?v=jHAlSXYfhL8&ab\_channel=Audiokitob**](https://www.youtube.com/watch?v=jHAlSXYfhL8&ab_channel=Audiokitob)**)**  **(**[**https://www.youtube.com/watch?v=mAXs4XmuVho&ab\_channel=ABDU**](https://www.youtube.com/watch?v=mAXs4XmuVho&ab_channel=ABDU)**)** | **Savol:** O’quvchilar odob belgisi sifatida nimani e’tirof qilasiz? | **Javobda** o’quvchilar odob belgisini haqida aytib berishadi. | O’quvchilar odoblilik belgisi haqida aniq ma’lumotga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi odobi to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda odob to‘g‘risida aniq tasavvurlarga ega bo‘ladilar |
| **4 –bosqich.**  **4.1.Savol-javob.** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Odob so’zi qaysi tildan olingan?  2. Nabiy (salollohu alayhi vasallam): ”**Sizlarning yaxshilaringiz chiroyli xulqlilaringizdur" dedilar ushbu hadisni kim rivoyat qilgan?** | O‘quvchilar o‘qituvchining savollariga javob berishadi. | O‘quvchilarda odobi to‘g‘risida amaliy kompetensiyalar shakllanadi. |
| **4.2.Mustahkamlash** | O‘qituvchi “Blis-so`rov” metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | Buning uchun o’quvchilar o’qituvchining savollariga tezkorlik bilan javob qaytarishadi.  Masalan, 1-o’quvchiga savollar: 1.Odob so’zining ma’nosi nima?  2.**Sizlarning yaxshilaringiz…. jumlani davom ettiring.**  Umumiy 1 ta o’quvchiga 5 ta savol tayyorlanadi. | O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan odob haqida suhbat qilishni topshiriq qilib beradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan odob haqida suhbat qilib bilimlarini oshirib kelishni topshiriq qilib olishadi. | O‘quvchilarning odob bo‘yicha kompetensiyalari mustahkamlanadi. |