**Sinf: 3-sinf**

**Fan: Tarbiya**

**Mashg‘ulotning mavzusi**: **Mehr-oqibat – insoniy fazilat**

**Mashg‘ulotning ta’limiy maqsadi**: o'quvchilarning to'g'ri, ongli, ifodali o'qish ko'nikmalarini takomillashtirish, lug'at boyligini oshirish.

**FK:** o‘z nutqini to‘g‘ri, tushunarli tarzda ifodalay olish.

**Mashg‘ulotning tarbiyaviy maqsadi**: mehr-oqibat to‘g‘risida aniq, anglangan ma’lumotga ega bo’lish.

**TK3:** mehr-oqibat-insoniylikdan ekanligini ruhiy dunyosida aks ettirish.

**TK5:** ajdodlarimiz mehr-oqibatni milliy va umuminsoniy qadriyat darajasiga ko’targanligini tushunish.

**Mashg‘ulotning rivojlantiruvchi maqsadi**: to'g'ri, ongli xulosa chiqarishga, tizimli fikrlash va o‘z nuqtai-nazarini to‘g‘ri bayon qilishga o‘rgatish.

**Mashg‘ulot jihozlari**: mediamateriallar(multfilmlardan lavhalar), darslik, mavzuga mos rasmlar, AKT, koptok.

**Mashg‘ulotda foydalaniladigan texnologiya**: hikoya, munozara, “koptok”.

|  |  |  |  |
| --- | --- | --- | --- |
| **Ish bosqichlari va mazmuni** | **O’qituvchi faoliyati** | **O‘quvchilar faoliyati** | **Kutilayotgan natijalar** |
| **1-bosqich.**  **Tashkiliy bosqich.** | a) O‘quvchilar bilan salomlashish;  b) Darsga o‘quvchilarni tayyorlash;  c) Davomatni aniqlash  d)O‘qituvchi dars mavzusini e’lon qiladi. | O‘quvchilarning darsga tayyorgarligi ta’minlanadi.  O‘quvchilar darsning mavzusi haqida aniq bilib oladilar. | O‘quvchilar darsga tayyor bo‘ladilar.  O‘tiladigan mavzuni eslab qoladilar. |
| **2-bosqich.**  **Kirish.** | O’quvchilar, bugun siz bilan mahr-oqibat to‘g‘risida mulohaza qilamiz.  **Savol**: Siz oila a’zolaringizga mehr berib yashayapman deb o’ylaysizmi? Mehr deganda nimani tushunasiz?  **Savol**: Insonlarga mehr berish haqida sizga kim o’rgatgan?  **Savol:** Odamlar nima uchun bir-birlariga mehr berib yashashlari kerak?  **Savol:** Mehribon inson bo’lishni xohlaysizmi?  **Savol:**Mehr haqida bobo-buvi, dadajoningiz va oyijoningiz sizga nimalarni gapirishgan? | O’quvchilar savollarga javob berishadi. | O‘quvchilar dars mavzusi haqida tasavvurga ega bo‘ladilar, o‘z tajribalariga tayangan holda fikrlarini bildiradilar, faol qatnashadilar. |
| **3-bosqich.**  **Yangi mavzu bayoni** | O‘qituvchi o’quvchilarga yoshlar o’rtasidagi va multfilmlarda turli hayvonlar ishtirokidagi mehr-oqibatni aks ettiruvchi lavhani namoyish qiladi. | O‘quvchilar yoshlar o’rtasidagi va multfilmlarda turli hayvonlar ishtirokidagi mehr-oqibatni ko’rsatib beruvchi lavhani tomosha qilishadi. | O‘quvchilar mehr –oqibatning inson hayotida qanday muhim o‘rin tutishi to‘g‘risida bilimlarga ega bo‘ladilar. |
| **3.1.Multfilmtahlili (**[**https://www.youtube.com/watch?v=IssCGlJzpQw**](https://www.youtube.com/watch?v=IssCGlJzpQw)**)** | O’quvchilarga lavhalar asosida savollar beriladi. | O’quvchilarning javoblari. | O’quvchilarda mehr-oqibatli bo’lish haqida anglangan ma’lumotlarga ega bo’ladilar. |
| **3.2. Mavzu yuzasidan o‘qituvchi bayoni** | O‘qituvchi mehr-oqibat to‘g‘risida Hadisi-Sharif va muqaddas kitoblarda keltirilgan ma’lumotlar haqida o‘quvchilarga yoshiga mos, tushunarli tarzda hikoya qilib beradi.  O‘qituvchi hikoya davomida o‘quvchilarga Hadislarda keltirilgan tarixiy shaxslar va ularning e’tiqodiy masalalar rivojidagi o‘rni haqida bolalar tafakkuriga mos tushuntirib o‘tadi. (Matn ilova qilinadi). | O‘quvchilar hikoyani eshitishadi. | O‘quvchilar diniy manbalarda mehr-oqibat to‘g‘risida aniq tasavvurlarga ega bo‘ladilar. |
| **4 –bosqich.**  **4.1.Savol-javob.**  **4.2. Mustahkamlash** | O‘qituvchi hikoya matni yuzasidan o‘quvchilarga savollar bilan murojaat qiladi?  1. Qur’on so’zining ma’nosi nima?  2. Mehr haqida qanday hadislarni bilasiz**?**  O‘qituvchi “koptok” metodi yordamida o‘quvchilarning darsdan o‘zlashtirgan bilimlarini eslatadi va mustahkamlaydi. | O‘quvchilar o‘qituvchining savollariga javob berishadi.  Buning uchun bolalar bir-birlariga koptok otishadi va darsdan nimalarni bilib olganliklarini aytishadi.  Masalan, men bugun mehr Alloh taoloning bizga bergan ne’mati ekanligini bildim.  Men bugun....... | O‘quvchilarda mehr-oqibat to‘g‘risida amaliy kompetensiyalar shakllanadi.  O‘quvchilarning bilimlari mustahkamlanadi |
| **5 bosqich.**  **Yakuniy bosqich** | O‘qituvchi o‘quvchilarga uyga vazifa sifatida oilaning katta a’zolari bilan mehr-oqibat haqida suhbatlashishni topshiradi.  O‘qituvchi darsga yakun yasaydi va barcha bolalarni faol qatnashganliklari uchun maqtab qo‘yadi. | O‘quvchilar oilaning katta a’zolari bilan mehr-oqibat haqida suhbatlashishni topshiriq sifatida olishadi | O‘quvchilarning mehr-oqibat to’g’risidagi kompetensiyalari mustahkamlanadi. |